  Виталий Пронин Судъя приставъёс йылпумъянъёс лэсьтӥзы «Юртты пиналэз школае дасяны» ужрадлы. Туннэ нуналлы алимент тырымтэзы понна 260 мурт вылэ административной уж ӝутэмын. Судъя приставъёслы луыса гинэ куд-ог анай-атайёс пиналъёссылы ручка-тетрадь басьтӥзы. Воткаысь воргорон 4-тӥ классэ ветлӥсь пиезлы планшет кузьмаз, Ижын улӥсь воргорон 49 сюрс манетсэ поттӥз. Судъя приставъёс иворто: дышетскон ар кутскиз ке но, алимент тырисьтэмъёсты шараянъя ужрадъёс азинтӥськозы. УД  